Jõhvi

Jõhvi on epäitsenäinen kaupunki koillisessa Virossa. Se on myös Jõhvin kunnan hallinnollinen keskus ja Itä-Virumaan maakunnan keskuspaikka. Jõhvi sijaitsee noin 50 kilometrin päässä Venäjän rajalta, ja vironkieliset ovat kaupungissa vähemmistönä (35 prosenttia väestöstä vuonna 2011). 

Asukkaita Jõhvissä on noin 10 669 ja asukastiheys 1 413 asukasta neliökilometrillä (1.1.2015). Sen pinta-ala 7,55 neliökilometriä.

Historia

Jõhvi mainittiin ensimmäisen kerran vuonna 1241 tanskalaisissa asiakirjoissa, jolloin paikasta käytettiin nimeä Gevi. Paikan kehitykseen on vaikuttanut sijainti vanhojen kauppateiden varrella. Vuonna 1782 rakennettiin Jõhvin kautta kulkeva Tallinnan ja Pietarin välinen postitie ja samana vuonna Jõhviin rakennettiin myös postirakennus.

Kaupunginoikeudet Jõhvi sai vuonna 1938 ja vuodesta 1949 kaupungista tuli kunnan keskus. Jõhvi liitettiin Kohtla-Järveen vuonna 1960, mutta sitä tuli itsenäinen kaupunki jälleen vuonna 1991. Kaupunki liitettiin osaksi Jõhvin kuntaa 16.6.2005, ja siitä tuli epäitsenäinen kaupunki ().

Väestö
Vuoden 2011 väestönlaskennan mukaan Jõhvin epäitsenäisessä kaupungissa oli 10 775 asukasta, joista 3 717 (34,5 %) oli virolaisia, 6 003 (55,7 %) venäläisiä ja 1 035 (9,6 %) muita kansallisuuksia.

Lähteet

Viitteet

Aiheesta muualla 
 Jõhvin museoyhdistyksen nettisivut  

Viron epäitsenäiset kaupungit